Den lille blå fisk af Pia Vallø Læs online på Bookmate
Da min mor døde af kræft i 2012, efterlod hun sig et færdigt manuskript, nogle skitser og de første fem sider af en børnebog. Bogen hed Den lille blå fisk og handlede om en ensom fisk i en sort sø. Hun havde udviklet historien ved at tegne og fortælle til sit barnebarn, min nevø August på tre år.
Bortset fra et enkelt storkeben er de første fem sider udelukkende min mors tegninger. Resten af bogen er baseret på min mors skitser, et papir med den færdige tekst, et lille storyboard og det, hun havde fortalt om bogen.
Min mor var uddannet på Det Fynske Kunstakademi, og hun arbejdede som tegner i flere år. Da hun fik konstateret kræft, arbejdede hun som skolelærer for de mindste klasser.
Jeg håber, at I får glæde af hendes historie. Hun havde i hvert fald stor glæde af at fortælle den.
Theis Vallø Madsen på vegne af familien.